Kapostacio

Kapostacio aŭ maltrairebla stacio estas fervojstacio, kiun trajnoj povas atingi nur de unu flanko de la peronaro. La esprimo estas uzata precipe, se tamen venas linioj de pluraj direktoj. Kapostacioj ekzistas ĉefe en grandaj urboj, kie oni tiel povis pli alproksimiĝi al la centro, tamen kun la malavantaĝo, ke trajnoj devas ŝanĝi direkton. Kapostacio ofte sed ne ĉiam ankaŭ estas finstacio de trajnolinioj.

250px|thumb|right|granda maltrairebla stacio "Wien West", tamen dum multaj jaroj trajno de linio Budapest-Wien-Zurich haltis tie kaj sekve daŭrigis sian vojaĝon, do ne havis finstacion tie
250px|thumb|right|malgranda maltrairebla stacio
250px|thumb|right|malgranda maltrairebla stacio "Kyle of Lochalsh" kiu neeviteble estas finstacio ĉar disponeblas nur unu linio 

Por akceli la rapidecon, kapostacio ofte estas transformata al trairebla stacio per tunelo. Tio estas, ekzemple, baldaŭ realigota en Lepsiko kaj planata en Frankfurto ĉe Majno kaj Stutgarto, kaj farita en Bruselo. En Berlino estis konstruita ligo per reloj sur ponto (Stadtbahn). Pro la konstruo de rapidtrajna trako tra Germanio la kapostacio en Kassel perdis superregionan signifon kaj por la rapidtrajnoj estis konstruita speciala stacidomo ekster la urbocentro (Kassel-Wilhelmshöhe).

 Trafika efiko 
Pro la neceso inversigi la direkton de trajnoj ties restad-tempoj emas esti pli longaj ol en trairebla stacio, do mezume necesas iom pli da trakoj kaj da kajoj. Aliflanke necesas nur unu trakokampo anstataŭ du. Ĉar ne eblas havi rezervitan spacon malantaŭ la trakofinoj por la okazo de trorapideco, pro sekureco necesas alveturi malrapide.

Pasaĝeroj komencante aŭ finante sian vojaĝon profitas de kapostacio, ĉar eblas al-/foriri laŭ tri direktoj, kaj ĉiuj kajoj povas esti atingeblaj samnivele. Por trajnoj kaj pasaĝeroj nur trairantaj estas eta perdo de tempo.

La situacio estas malsama en urboj kun pluraj kapostacioj dise situantaj, ekzemple Parizo, Londono kaj Vieno (kie oni nun plibonigas la situacion). Tie ofte ne estas trajnaj ligoj inter la stacioj, kaj necesas trairi la urbon per taksio, tramo, buso aŭ metroo por atingi trajnon je la alia flanko.

 Famaj kapostacioj 
 Germanlando 
 Berlino
  Anhalter Bahnhof, ne plu funkcianta
 Schlesischer Bahnhof, iutempe Hauptbahnhof, nun , ne plu kapostacio
 Hamburger Bahnhof, uzata kiel muzeo

 Frankfurto-ĉe-Majno
 Lepsiko
 Stutgarto (supozeble ne plu kapostacio ekde jaro 2027)
 Munkeno

 Cetere 
 Göteborg
 Centra fervojstacio (supozeble parte trairebla ekde jaro 2027)

 Jakarta
 Stacio Tanjung Priok

 Parizo
 Gare d'Austerlitz
 Gare de l'Est
 Gare de Lyon
 Gare Montparnasse
 Gare du Nord
 Gare Saint-Lazare

 Zuriko (parte trairebla ekde jaro 1990)

Kategorio:Fervojaj stacioj